Discussió:Pistatxer

message: Això em sembla una llegenda:
En temps de la dominació musulmana a Espanya ja es conreava aquest arbre, sembla que per desconeixement dels conqueridors cristians de la necessitat de conservar peus mascles (que per tant no portaven fruit i van ser arrencats) es va perdre aquest conreu fins que va ser recuperat en temps contemporanis.
Ja que van quedar pagesos moriscos a prou llocs i durant prou temps com perquè la majoria de tècniques agrícoles no es perdessin per desconeixement. Si es va perdre el festuc devia ser per alguna altra cosa, i en tot cas, si es vol posar aquesta història, s'hauria de contextualitzar i de citar la font.--Pere prlpz 13:56, 16 gen 2007 (CET)

message: Hi ha una certa confusió entre el que és el fruit i el que és la llavor. Intentaré millorar l'article en aquest sentit. --Santi Gomà (disc.) 11:38, 22 gen 2014 (CET)
thread_title:  Fruit i llavor 

message: S'ha reanomenat l'article de la forma normativa pistatxer a la forma, també normativa festuc, sense ni proposar-ho a la discussió. A més d'anar en contra de les polítiques més bàsiques de la Viquipèdia (principalment la verificabilitat), reanomenar de la forma posada com a principal pel Diccionari Normatiu Valencià a la posada com a principal pel diccionari de l'Institut d'Estudis Catalans deixant al sumari que no és un paraula catalana, és un atac barroer (intencionat o no) contra la unitat de la llengua i un menyspreu cap a bona part dels seus parlants.
Per tant, proposo desfer immediatament el reanomenament.
Notifico en .--Pere prlpz (disc.) 11:26, 11 gen 2016 (CET)
replies: text: Veient que a més, el reanomenament està mal fet, miro de desfer-lo.--Pere prlpz (disc.) 12:31, 11 gen 2016 (CET)
thread_title:  Reanomenament no justificat 

message: La qüestió fonamental és decidir quina denominació hem de prioritzar: pistatxo i pistatxer, que són castellanismes (per bé que admesos pels diccionaris) o festuc, que és el mot patrimonial català. Jo hi puc afegir que el diccionari Alcover Moll http://dcvb.iecat.net/ dóna com a forma preferent festuc. Però que un diccionari doni com a principal l'una o l'altra denominació em sembla poc rellevant, i encara menys plantejar-ho com si fos un enfrontament entre el parlar valencià i el de Catalunya. Tinc clar que els parlars del País Valencià i el de Catalunya són la mateixa llengua i dos parlars amb la mateixa dignitat i catalanitat; ho sé des dels 17 anys, quan vaig parlar amb els primers valencians, no me n'assabento pas ara que en tinc 62.
Admeto que sóc poc destre amb les eines de la Viquipèdia i que el canvi de nom no em va sortir bé, i us agraeixo que ho hàgiu esmenat. Però vull insistir, pels motius exposats, que la pàgina s'hauria d'anomenar festuc (i ja redirigirem pistatxo i pistatxer cap a aquesta pàgina, en la qual deixarem clar que són denominacions també normatives).
replies: text: D'acord que l'accepció principal del diccionari és poc rellevant, perquè en el que estan d'acord tots dos diccionaris normatius és que les dues formes són igual de correctes i no hi ha motiu per preferir-ne una a l'altra. Pot ser que les acadèmies no en sàpiguen i que s'equivoquin, i que la forma correcta sigui una i no l'altra, però elles són la font fiable i nosaltres no. Si ho volem canviar, el lloc per canviar-ho primer són els diccionaris normatius, i després ja canviarem la Viquipèdia fent-los servir de referència.

text: Ara bé, habitualment que la forma principal dels dos diccionaris sigui diferent sí que sol ser indicativa d'usos diferents. Bandejar-ne sistemàticament una, tot i que la intenció sigui molt bona, és demolidor per la unitat de la llengua.--Pere prlpz (disc.) 00:11, 12 gen 2016 (CET)
thread_title:  Reanomenament més que justificat